proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 263/2002, do 31 de xullo, polo que se crean as comisións sectoriais de Cualificación e Formación Profesional e as comisións de Estándares Profesionais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 12/09/2002

Advetidos erros no citado decreto, publicado no DOG número 162, do 23 de agosto, cómpre efectua-las oportunas correccións.
No sumario e mais na páxina 12.725, onde di: «Decreto 263/2002, do 31 de xullo,...», debe dicir: «Decreto 263/2002, do 30 de xullo,...».
Na páxina 12.726, na primeira liña, onde di: «...e logo de deliberación o Consello da Xunta de Galicia, na súa reunión do día trinta e un de xullo de dous mil dous,», debe dicir: «...e logo de deliberación do Consello da Xunta de Galicia, na súa reunión do día trinta de xullo de dous mil dous,».
Na páxina 12.728, na data, onde di: «Santiago de Compostela, trinta e un de xullo de dous mil dous», debe dicir: «Santiago de Compostela, trinta de xullo de dous mil dous».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 6 de maio de 2002 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 22/05/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os devanditos comités regúlanse na Comunidade Autónoma de Galicia polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3 dispón que a composición do comité se axustará ó establecido no Decreto 32/1996, do 25 de xaneiro, e os seus membros nomearanse por orde da Consellería de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente (modificada por Lei 11/1988, do 20 de outubro), a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, antes citados, e por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, á persoa que se cita no anexo.
Santiago de Compostela, 6 de maio de 2002.
José Mª Hernández Cochón
Conselleiro de Sanidade
ANEXO
Novo membro do CEIC de Galicia:
-Arturo Varela Freijanes (médico especialista en Medicina Interna do C.H. de Pontevedra).
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 19/09/2002

Advertidos erros no citado decreto, publicado no Diario Oficial de Galicia nº 158, do 19 de agosto de 2002, cómpre realiza-las seguintes correccións:
Na páxina 12.479, artigo 12, parágrafo 3, letra a), onde di: «Menos de 50 afiliados: 10 vocais», debe dicir: «Ata 50 afiliados: 10 vocais».
Na páxina 12.480, artigo 18, parágrafo 3, letra b), onde di: «Cando os membros da xunta xeral sexan máis de 14 e meanos de 20, os vocais serán 8», debe dicir: «Cando os membros da xunta xeral sexan 14 ou máis, pero menos de 20, os vocais serán 8».
Na páxina 12.491, artigo 77, parágrafo 2, onde di: «Tódolos cargos serán obrigatorios e gratuítos, sen prexuízo das indemnizacións que por razón de servicio correspondan en cada caso, segundo o acordado anualmente na xunta xeral», debe dicir: «Tódolos cargos serán gratuítos, sen prexuízo das indemnizacións que por razón de servicio correspondan en cada caso, segundo o acordado anualmente na xunta xeral».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 8 de maio de 2002 pola que se actualiza o Rexistro de Buques da Comunidade Autónoma de Galicia e se establecen normas sobre a súa xestión e control.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 02/09/2002

Advertido erro na citada orde publicada no Diario Oficial de Galicia nº 94, do xoves 16 de maio de 2002, é preciso face-las oportunas correccións:
-Na páxina 7.170, primeiro parágrafo, no encabezamento da disposición, onde di: «Rexistro de Buques da Comunidade Autónoma de Galicia», debe dicir: «Rexistro de Buques Pesqueiros da Comunidade Autónoma de Galicia».
-Na páxina 7.172 e seguintes, o anexo I debe ser substituído polo que se recolle a continuación.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 1 agosto de 2002 pola que se lle dá publicidade ó acordo do Consello de Dirección do Instituto Galego de Promoción Económica, polo que se aproba a modificación das bases reguladoras dos apoios do Instituto Galego de Promoción Económica ós proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/09/2002

Advertido erro na referida resolución, publicada no DOG nº 153, do 9 de agosto de 2002, cómpre face-la seguinte corrección:
-Na páxina 12.236, parágrafo primeiro onde di: «A base 5ª das reguladoras dos apoios do Igape ós
proxectos empresariais de investimentos (DOG nº 142, do 23 de xullo de 2002) ...», debe dicir: «A base 5ª das reguladoras dos apoios do Igape ós proxectos empresariais de investimentos (DOG nº 142, do 23 de xullo de 2001), ...»
CORRECCIÓN de erros.-Resolución do 1 de agosto de 2002 pola que se lle dá publicidade ó acordo do Consello de Dirección do Instituto Galego de Promoción Económica, polo que se aproba a modificación das bases reguladoras das axudas do Instituto Galego de Promoción Económica para os programas de apoio á continuidade e mellora competitiva da PEME galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/09/2002

Advertido erro na referida resolución, publicada no DOG nº 153, do 9 de agosto de 2002, cómpre face-la seguinte corrección:
-Na páxina 12.237, parágrafo primeiro onde di: «O punto 4 da base 5ª das reguladoras das axudas do Igape ós programas de apoio á continuidade e mellora competitiva da PEME galega (DOG nº 142, do 23 de xullo de 2002), ...», debe dicir: «O punto 4 da base 5ª das reguladoras das axudas do Igape ós programas de apoio á continuidade e mellora competitiva da PEME galega (DOG nº 142, do 23 de xullo de 2001), ...»
RESOLUCIÓN do 26 de abril de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Purificación Sertal Dios.
SERVICIO GALEGO DE SAÚDE — III. OUTRAS DISPOSICIÓNS — 23/05/2002

No Xulgado do Contencioso-Administrativo número dous de Pontevedra tramítase o recurso número 116/02 (procedemento abreviado) interposto por Purificación Sertal Dios contra a convocatoria do concurso de traslados para a provisión de prazas de persoal estatutario publicada por Resolución do 5 de decembro de 2001 (DOG nº 240, do 13 de decembro).
A recorrente pretende a ampliación das prazas de técnico especialista de laboratorio ofertadas no Complexo Hospitalario de Pontevedra.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de abril de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 1 de agosto de 2002 pola que se lle dá publicidade ó acordo do Consello de Dirección do Instituto Galego de Promoción Económica, polo que se aproba a modificación das bases reguladoras das axudas do Instituto Galego de Promoción Económica para o programa emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/09/2002

Advertido erro na referida resolución, publicada no DOG nº 153, do 9 de agosto de 2002, cómpre face-la seguinte corrección:
-Na páxina 12.236, parágrafo primeiro onde di: «O número 2 da base 6ª das reguladoras das axudas do Igape ó programa emprendedores (DOG nº 142, do 23 de xullo de 2002), ...», debe dicir: «O número 2 da base 6ª das reguladoras das axudas do Igape ó programa emprendedores (DOG nº 142, do 23 de xullo de 2001), ...»
RESOLUCIÓN do 16 de maio de 2002 pola que se corrixe o erro detectado na convocatoria dunhas Xornadas sobre promoción do voluntariado sobre a difusión pola Internet da devandita actividade.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/05/2002

No DOG nº 94, do día 16 de maio de 2002, aparece inserida a convocatoria dunhas Xornadas sobre promoción do voluntariado, organizadas pola EGAP en colaboración coa Consellería de Asuntos Sociais, onde se indica, por erro, que a actividade mencionada se retransmitirá pola Internet (punto nº 8).
O que se pon en xeral coñecemento.
Santiago de Compostela, 16 de maio de 2002.
Domingo Bello Janeiro
Director da Escola Galega de Administración Pública
RESOLUCIÓN do 8 de maio de 2002 pola que se convoca un curso sobre operadores de radar.
ACADEMIA GALEGA DE SEGURIDADE — III. OUTRAS DISPOSICIÓNS — 23/05/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre operadores de radar, que deberá desenvolverse conforme as seguintes bases:
Obxectivos.
Dota-los membros dos corpos das policías locais de Galicia dos coñecementos teóricos e prácticos suficientes para o manexo dos cinemómetros, coas garantías suficientes para unha maior profesionalidade e que poidan garantir ademais a súa preparación técnica adecuada de cara á autoridade xudicial.
Destinatarios.
Membros dos corpos das policías locais de Galicia.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de xuño de 2002, ás 14 horas.
3. As instancias deberán enviarse á sede da Academia Galega de Seguridade, avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 10, 11 e 12 de xuño.
O horario será de 9 a 13 e de 16.30 a 20.30 horas.
Hai que ter en conta que o día 10 o horario será completo para todos eles e a partir deste día axustarase o horario para facer dous grupos, un de mañá e outro de tarde.
Relación de admitidos.
A relación de admitidos publicarase o día 6 de xuño de 2002 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de aproveitamento.
Ó remate do curso entregaráselle un certificado de aproveitamento a aquelas persoas que acrediten a súa participación continuada a este e superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de maio de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 8 de maio de 2002 pola que se convoca un curso sobre ambiente: incendios, caza e pesca.
ACADEMIA GALEGA DE SEGURIDADE — III. OUTRAS DISPOSICIÓNS — 23/05/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre ambiente: incendios, caza e pesca, que deberá desenvolverse conforme as seguintes bases:
Obxectivos.
Coñece-la normativa que afecta á temática do curso.
Domina-la operativa policial de cada un dos puntos, de xeito que se acade unha maior eficacia no traballo.
Destinatarios.
Membros dos corpos das policías locais de Galicia e membros da Unidade do C.N.P. adscrita á Comu
nidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de xuño de 2002, ás 14 horas.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 10, 11 e 12 de xuño de 2002, no seguinte horario:
Días 10 e 11: xornada de mañá (9.30 h a 14 h) e tarde (16 h a 19.30 h).
Día 12: xornada de mañá (9.30 h a 13.30 h).
Relación de admitidos.
A relación de admitidos publicarase o día 6 de xuño de 2002 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no Concello da Estrada.
Certificado de aproveitamento.
Ó remate do curso entregaráselle un certificado de aproveitamento a aquelas persoas que acrediten a súa participación continuada a este e superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de maio de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 7 de agosto de 2002 sobre homologación dun curso para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/09/2002

Ó abeiro do disposto na disposición derradeira primeira do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-lo seguinte curso organizado pola Dirección Xeral de Turismo e o CEIDA de Santa Cruz (teléfono: 981 63 06 18).
Especialización en Ecoturismo, que se desenvolverá en Oleiros (A Coruña), do día 16 ó 18 do mes de setembro, cunha duración de 30 horas lectivas.
Santiago de Compostela, 7 de agosto de 2002.
Jesús Pérez Varela
Conselleiro de Cultura, Comunicación Social
e Turismo
ORDE do 15 de maio de 2002 pola que se declara a alineabilidade dun predio pertencente ó fondo de terras da zona de concentración parcelaria de Aríns (número 980-2), Santiago de Compostela.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 23/05/2002

Por acta complementaria de reorganización da propiedade da zona de concentración parcelaria de Aríns (Santiago de Compostela-A Coruña), con data do 1 de outubro de 1996, pasaron á titularidade da Comunidade Autónoma de Galicia as terras sobrantes da zona de concentración parcelaria de Aríns, entre as que se atopa o predio nº 980-2.
Unha vez obtida a inscrición no correspondente rexistro da propiedade do dito ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a memoria xustificativa da alienabilidade da Secretaría Xeral da Consellería de Política Agroalimentaria e Desenvolvemento Rural e logo do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe: predio nº 980-2 da zona de concentración parcelaria de Aríns, no sitio de Brúa de Arriba, concello de Santiago de Compostela, que ten unha superficie de 414 m. Estrema: norte, María Iglesias Raíces (985); sur, terreo de dominio público polo que ten acceso á estrada de Santiago de Compostela a Rodiño; leste, Antonio Pereira Aldrey (979), e oeste, Antonio Pereira Aldrey (980-1). Inscrito no Rexistro da Propiedade nº 1 de Santiago de Compostela, no tomo 1272, libro 269, folio 153, predio 27.675, inscrición 1ª.
Santiago de Compostela, 15 de maio de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 16 de maio de 2002 pola que se determinan os servicios mínimos que hai que manter durante a folga convocada na empresa Ruta Bus, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/05/2002

Ante a convocatoria de folga na empresa Ruta Bus, S.A. presentada para, iniciándose o día 24 de maio de 2002, ter lugar con carácter indefinido tódolos venres a partir dese día, procede que de conformidade co establecido no artigo 3 do Decreto 155/1988, do 9 de xuño, esta consellería determine os servicios mínimos que permitan, en consonancia co artigo 28.2º da nosa Constitución, compaxina-lo exercicio lexítimo do dereito á folga dos traballadores co mantemento dos servicios esenciais da comunidade.
Con base no anterior, e de conformidade co establecido no Decreto 6/1985, do 18 de abril, e no Decreto 155/1988, do 9 de xuño,
DISPOÑO:
Artigo 1º
Os servicios mínimos que se deberán manter no transporte público de viaxeiros durante a folga convocada na empresa Ruta Bus, S.A. pola CIG con carácter indefinido os venres desde o día 24 de maio de 2002, serán os seguintes:
a) Servicios concesionais:
* Lema-A Coruña:
Saídas de Lema: 6 horas.
Saídas da Coruña: 19 horas.
* A Coruña-Carballo por Noicela e Vilela:
Saídas da Coruña: 8 horas.
Saídas de Carballo: 17.45 horas.
b) Servicios regulares de uso especial para transporte de obreiros:
Tódolos servicios nas expedicións anteriores ás 9 horas e posteriores ás 18 horas.
c) Servicios regulares de uso especial para transporte de escolares:
Deberan manter tódolos servicios de escolares e estudiantes nos niveis de ensinanza obrigatoria nas expedicións normalmente establecidas de luns a venres lectivos.
Artigo 2º
O incumprimento da obriga de mante-los servicios mínimos establecidos nesta orde dará lugar á imposición de sancións previstas pola normativa vixente.
Artigo 3º
O disposto nesta orde non suporá ningunha limitación dos dereitos que a normativa reguladora de folga lles recoñece ós traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de maio de 2002.
José Cuiña Crespo
Conselleiro de Política Territorial,
Obras Públicas e Vivenda
ORDE do 23 de xullo de 2002 pola que se resolve a concesión de apoio ós concellos galegos na cesión de vestimenta de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/09/2002

Por Orde do 3 de maio de 2002, a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de vestimenta de protección civil.
Os servicios provinciais de protección civil, unha vez analizadas as solicitudes e a súa documentación, emitiron o correspondente informe técnico, segundo se indica no artigo 5 da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7º da referida orde,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2002, a concesión de apoio ós concellos galegos na cesión
de vestimenta de protección civil ós concellos da provincia da Coruña: Abegondo, Boimorto, Cambre, Cedeira, Culleredo, Curtis, Fisterra, Melide, Muros, Narón, Negreira, Paderne, Padrón, Rianxo, Sada e Val do Dubra; da provincia de Lugo: Meira, A Pobra de Brollón e Valadouro; da provincia de Ourense: Baltar, Barbadás, Coles, Calvos de Randín, Chandrexa de Queixa, A Mezquita, A Rúa, San Cibrao das Viñas, Vilar de Barrio, e Xinzo de Limia; e da provincia de Pontevedra: Bueu, Moaña, A Illa de Arousa, Portas, Salceda de Caselas, Soutomaior, Tui e Vila de Cruces.
Segundo.-O contido desta resolución notificaráselles ós concellos beneficiarios.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2002.
Antonio Pillado Montero
Conselleiro de Xustiza, Interior e Relacións Laborais
ORDE do 23 de xullo de 2002 pola que se resolve a concesión de apoio ós concellos galegos na cesión de material quitaneves para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/09/2002

Por Orde do 3 de maio de 2002, a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de material quitaneves para misións de protección civil.
Os servicios provinciais de protección civil, unha vez analizadas as solicitudes e a súa documentación, emitiron o correspondente informe técnico, segundo se indica no artigo 5 da Orde do 3 de maio, que foi tido en conta pola comisión de avaliación para face-la proposta de resolución e de conformidade co disposto no artigo 7 da referida orde,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2002, a cesión de material quitaneves para misións de protección civil, ós concellos da provincia de Lugo: Cervantes, A Fonsagrada, O Incio, Pedrafita e A Pobra de Brollón; da provincia de Ourense: Avión, Chandrexa de Queixa, Laza, Maceda, Muíños, A Veiga, Viana do Bolo e Vilariño de Conso; e da provincia de Pontevedra: A Estrada, Lalín e Rodeiro
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xullo de 2002.
Antonio Pillado Montero
Conselleiro de Xustiza, Interior e Relacións Laborais
ORDE do 14 de agosto de 2002 pola que se fixa o prezo de venda ó público da publicación: Normativa sanitaria galega 2ª edición. Anexo de actualización.
CONSELLERÍA DE SANIDADE — III. OUTRAS DISPOSICIÓNS — 09/09/2002

A Lei 13/1991, do 9 de decembro, de taxas, prezos e exacións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 14 de agosto de 2002.
José María Hernández Cochón
Conselleiro de Sanidade
ANEXO I
* Normativa sanitaria galega 2ª edición. Anexo de actualización: 4,30 A.
DECRETO 264/2002, do 4 de setembro, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro de Educación e Ordenación Universitaria.
PRESIDENCIA — I. DISPOSICIÓNS XERAIS — 05/09/2002

Con motivo da viaxe do conselleiro de Sanidade, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 5 de setembro ata o seu regreso, ó conselleiro de Educación e Ordenación Universitaria.
Santiago de Compostela, catro de setembro de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 26 de agosto de 2002 pola que se resolve o concurso público de méritos para cubrir postos de asesores e/ou asesoras de formación nos Centros de Formación e Recursos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/09/2002

Pola Orde do 16 de abril de 2002 (Diario Oficial de Galicia do 29 de abril) convocábase concurso público de méritos para a provisión de prazas de asesores e/ou asesoras de formación nos Centros de Formación e Recursos e nas súas seccións. Unha vez cumpridos os requisitos legais e transcorridos os prazos establecidos pola resolución provisional para reclamacións, e de acordo coa proposta efectuada pola comisión de selección prevista no artigo 61 da citada orde, a Consellería de Educación e Ordenación Universitaria,
DISPÓN:
1. Nomear, en réxime de comisión de servicios, para cubri-las prazas indicadas, os profesores que se relacionan no anexo I desta orde.
2. Esta comisión de servicios será polo período que se especifica no artigo 11, punto 2º, da orde de convocatoria.
3. Declarar vacantes as prazas que figuran no anexo II.
4. Os funcionarios e funcionarias docentes seleccionados pola presente orde quedarán adscritos ós postos adxudicados a partir do 1 de setembro de 2002.
5. Contra a presente orde os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento admi
nistrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 26 de agosto de 2002.
Celso Currás Fernández
Conselleiro de Educación e Ordenación Universitaria
ANEXO I
Postos de asesores e/ou asesoras dos Centros
de Formación e Recursos e das súas seccións
Centro de Formación
e Recursos
Asesorías xerais
Asesorías de Tecnoloxía
da Comunicación
e da Información
A Coruña
-Sección de Betanzos
Blanco Rivera, José Manuel
Santiago de Compostela
Rouco Ferreiro, Javier Francisco
Sáenz de Urturi Argómaniz, Jesús J.
-Sección de Melide
Pacín Fernández, María Carmen
-Sección da Pobra do
Caramiñal
Barca Fernández, Miguel
Ángel
Lugo
-Sección de Monforte de  Lemos
Naveira Souto, Álvaro
Ourense
-Sección de Verín
Alvar Afonso, Isabel
Pontevedra
López Penas, José Luis
-Sección da Estrada
Costa Carneiro, Manuel
-Sección de Vilagarcía  de Arousa
Álvarez Fernández, Roberto
Vigo
Arias Rodríguez, Lourdes
Rodríguez Planes, Emilio
ANEXO I
Vacantes de asesores e/ou asesoras dos Centros de
Formación e Recursos e das súas seccións
Centro de Formación
e Recursos
Asesorías xerais
Asesorías de Tecnoloxía
da Comunicación
e da Información
A Coruña
-Sección de Cee
1
1
Pontevedra
1
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 26 de agosto de 2002 pola que se resolve o concurso de méritos para cubrir postos de asesores e/ou asesoras especialistas no Servicio de Formación do Profesorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/09/2002

Por Orde do 15 de abril de 2002 (Diario Oficial de Galicia do 30 de abril) convocábase concurso de méritos para cubrir postos de asesores e/ou asesoras especialistas no Servicio de Formación do Profesorado. Unha vez cumpridos os requisitos legais e transcorridos os prazos establecidos pola resolución provisional para reclamacións, e de acordo coa proposta efectuada pola comisión de selección prevista no punto 1 do artigo 6º da citada orde, a Consellería de Educación e Ordenación Universitaria,
DISPÓN:
1. Nomear, en réxime de comisión de servicios, para cubri-las prazas indicadas, ós funcionarios e funcionarias docentes que se relacionan no anexo I desta orde.
2. Esta comisión de servicios será polo período que se especifica no artigo 11, punto 2º, da orde de convocatoria.
3. Declarar vacantes as prazas que figuran no anexo II.
4. Os funcionarios e funcionarias docentes seleccionados pola presente orde quedarán adscritos ós postos adxudicados a partir do 1 de setembro de 2002.
5. Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 26 de agosto de 2002.
Celso Currás Fernández
Conselleiro de Educación e Ordenación Universitaria
ANEXO I
Postos de asesores e/ou asesoras especialistas no Servicio de Formación do Profesorado
Concursante seleccionado
Asesoría adxudicada
Lizancos Mora, Laura
Debuxo e educación plástica e visual
ANEXO II
Vacantes de asesores e/ou asesoras especialistas no Servicio de Formación do Profesorado
Asesoría de
Nº prazas
Filosofía
1
Matemáticas
1
Tecnoloxía
1
ORDE do 4 de setembro de 2002 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 11/09/2002

A Lei 1/1995, do 2 de xaneiro, de protección ambiental de Galicia, crea no seu artigo 28 o Consello Galego de Medio Ambiente como órgano consultivo da Administración ambiental autonómica.
Posteriormente o Decreto 155/1995, do 3 de xuño, establece a súa regulación e sinala a súa composición, determinando que formarán parte del tres persoas de recoñecido prestixio no campo ambiental, designadas polo presidente do consello, oído o pleno deste.
Por todo isto, en aplicación do artigo 4 do Decreto 155/1995, do 3 de xuño, oído o pleno do Consello Galego de Medio Ambiente e tendo en conta que o dito órgano consultivo foi adscrito á Consellería de Medio Ambiente, en virtude do Decreto 14/2002, do 24 de xaneiro, polo que se establece a súa estructura orgánica,
DISPOÑO:
Artigo único.-Desígnanse vocais do Consello Galego de Medio Ambiente como persoas de recoñecido prestixio no campo ambiental, de acordo co artigo 3 do Decreto 155/1995, as persoas que a continuación se relacionan:
-Manuel Bao Iglesias.
-Felipe Macías Vázquez.
-Darío Prada Rodríguez.
Santiago de Compostela, 4 de setembro de 2002.
José Carlos del Álamo Jiménez
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 175/2002, do 2 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da AC-162, Sada-Bergondo. (Clave AC/01/2.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/05/2002

Con data do 15 de abril de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da AC-162, Sada-Bergondo, clave AC/01/2.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial. A estrada AC-162 Sada-Bergondo pertence á Rede Primaria Complementaria dentro da Rede Autonómica de Estradas e a súa mellora está incluída no Plan de
Estradas da Xunta de Galicia. Esta estrada une o Porto de Sada e os núcleos de Sada e Bergondo coa Rede de Alta Capacidade a través da AC-164. A función que cumpre no conxunto da rede fai que se estean a producir incrementos de tráfico importantes, sobre todo na época estival; incrementos de tráfico que coa súa xeometría, trazado e situación actual non pode asumir polo que se está a converter nunha estrada perigosa, dado ademais a grande cantidade de interseccións, accesos e edificacións existentes e mesmo contando no seu percorrido con tramos de concentración de accidentes (TCA), tal como se considera na documentación do proxecto de trazado aprobado. Polo tanto, procede acometer urxentemente as obras de acondicionamento do seu trazado e mellora da seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de maio de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da AC-162, Sada-Bergondo, clave AC/01/2.1.
Santiago de Compostela, dous de maio de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 30 de abril de 2002 pola que se convocan axudas correspondentes ó programa de Tecnoloxías de Deseño e Producción Industrial, do Plan Galego de Investigación, Desenvolvemento e Innovación Tecnolóxica 2002-2005, na Comunidade Autónoma de Galicia, en réxime de concorrencia competitiva.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/05/2002

Advertido erro na antedita orde publicada no DOG nº 93, do 15 de maio de 2002, cómpre face-la seguinte correción:
Na páxina 7.095 no artigo 3º.-Solicitudes, onde di: «Os modelos para a formalización das solicitudes,
así como a forma e lugar de presentación, son os determinados no número 4 da orde de bases», debe dicir: «Os modelos para a formalización das solicitudes, así como a forma e lugar de presentación, son os determinados no punto cuarto da orde de bases (anexos XXXIV e XXXV)».
Esta corrección non afecta o prazo de presentación de solicitudes.
CONSELLERÍA DE CULTURA, COMUNICACIÓN SOCIAL
E TURISMO
ORDE do 14 de maio de 2002 pola que se modifican as ordes do 11 de decembro de 2001 de subvencións ás entidades de promoción do Camiño de Santiago para o ano 2002, e ás empresas privadas que realicen actividades de promoción e difusión dos camiños de Santiago no ano 2002 (Diario Oficial de Galicia do 20 e do 24 de decembro de 2001).
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/05/2002

A Consellería de Cultura, Comunicación Social e Turismo convocou subvencións ás entidades de promoción do Camiño de Santiago para o ano 2002, e ás empresas privadas que realicen actividades de promoción e difusión dos camiños de Santiago no ano 2002, a través das ordes do 11 de decembro de 2001(DOG do 20 de decembro e do 24 de decembro de 2001), que no seu artigo 2 establecen que o importe orzado, cento oitenta mil trescentos tres con sesenta e dous euros, farase con cargo ós orzamentos prorrogados da Comunidade Autónoma de Galicia para o ano 2002.
Como queira que con posterioridade á publicación das devanditas ordes, regulouse a prórroga dos orzamentos xerais da Comunidade Autónoma de Galicia do ano 2001 para o ano 2002, por Decreto 401/2001, do 28 de decembro (DOG do 31 de decembro de 2001); decreto que foi desenvolvido pola Orde do 29 de decembro de 2001 (DOG do 31 de decembro), segundo a cal a devandita prórroga alcanza só a metade do orzamento.
Polo que non habendo crédito pola totalidade do importe orzado, e unha vez aprobados os orzamentos xerais da Comunidade Autónoma de Galicia para o ano 2002, por Lei 2/2002, do 29 de abril, de orzamentos xerais da Comunidade Autónoma de Galicia para o ano 2002, procede modifica-las ordes de referencia.
Para tal fin,
DISPOÑO:
Artigo 1º
Modifícase o artigo 2 da Orde do 11 de decembro de 2001, pola que se convocan subvencións ás enti
dades de promoción do Camiño de Santiago para o ano 2002 (DOG do 20 de decembro de 2001), que queda redactado do seguinte xeito: «O importe total do crédito destinado para esta convocatoria é de cento oitenta mil trescentos tres con sesenta e dous euros, e farase con cargo á aplicación orzamentaria 10.01.353-D.480.0 dos orzamentos xerais da Comunidade Autónoma de Galicia para o ano 2002».
Artigo 2º
Modifícase o artigo 2 da Orde do 11 de decembro de 2001, pola que se convocan subvencións ás empresas privadas que realicen actividades de promoción e difusión dos camiños de Santiago no ano 2002 (DOG do 24 de decembro de 2001) que queda redactado do seguinte xeito: «O importe total do crédito destinado para esta convocatoria é de cento oitenta mil trescentos tres con sesenta e dous euros, e farase con cargo á aplicación orzamentaria 10.01.353.D.470.0, dos orzamentos xerais da Comunidade Autónoma de Galicia para o ano 2002».
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de maio de 2002.
Jesús Pérez Varela
Conselleiro de Cultura, Comunicación Social
e Turismo
DECRETO 265/2002, do 12 de setembro, polo que se dispón que cese María Teresa Pedrosa Silva como presidenta do Consello Galego de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 13/09/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e de acordo coa Lei 7/1988, do 12 de xullo, de creación do Consello Galego de Relacións Laborais, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de setembro de dous mil dous,
DISPOÑO:
Que cese, por petición propia, María Teresa Pedrosa Silva como presidenta do Consello Galego de Relacións Laborais, agradecéndolle os servicios prestados.
Santiago de Compostela, doce de setembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 29 de agosto de 2002, da Dirección Xeral de Administración Local, pola que se exime a Mancomunidade Intermunicipal Conso-Frieiras da obriga de mante-los postos propios de funcionarios/as de Administración local con habilitación de carácter nacional.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/09/2002

A Asemblea da Mancomunidade Intermunicipal Voluntaria Conso-Frieiras da Provincia de Ourense, en sesión ordinaria do día 30 de abril de 2002, adoptou o acordo de solicita-la exención de mante-lo posto propio de Secretaría-Intervención reservado a funcionarios/as de Administración local con habilitación de carácter nacional.
Na súa virtude, a Dirección Xeral de Administración Local, de conformidade co establecido no artigo 241 da Lei 5/1997, do 22 de xullo, de Administración local de Galicia, co artigo 159.1º do Real decreto lexislativo 781/1986, do 18 de abril, e no artigo 4 do Real decreto 1732/1994, do 29 de xullo, e no uso das facultades que lle confire o artigo 13 bis da Lei 4/1998, do 26 de maio, da función pública de Galicia e a Orde do 29 de maio de 2002 sobre delegación de competencias,
RESOLVE:
Primeiro.-Eximi-la Mancomunidade Intermunicipal Conso-Frieiras de mante-lo posto propio de Secretaría-Intervención, reservado a funcionarios/as de Administración local con habilitación de carácter nacional.
Segundo.-As funcións reservadas ós postos de Secretaría e Intervención-Tesourería serán exercidas mediante o sistema de acumulación de funcións, con rotación cada dous anos naturais, polos funcionarios/as de Administración local con habilitación de carácter nacional dalgún dos concellos que integran a mancomunidade, segundo o determinado no artigo 18 dos estatutos que rexen a mancomunidade e de conformidade co previsto no artigos 4.3º e 31.2º do Real decreto 1732/1994, do 29 de xullo.
Contra esta resolución, que pon fin á vía administrativa, poderase interpoñer recurso potestativo de reposición, perante a Dirección Xeral de Administración Local, no prazo dun mes contado a partir
do día seguinte ó da súa publicación no Diario Oficial de Galicia, conforme o disposto no artigo 116 da Lei 30/1992, do 26 de novembro, ou poderase impugnala directamente perante o Tribunal Superior de Xustiza de Galicia, no prazo de dous meses contados a partir da mesma data, segundo determina o artigo 46 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de agosto de 2002.
Alfonso Rueda de Valenzuela
Director xeral de Administración Local
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 23 de xullo de 2002 pola que se autoriza a imparti-las ensinanzas do idioma castelán a Escola Oficial de Idiomas de Vigo (Pontevedra), a partir do curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/09/2002

Coa finalidade de satisface-la crecente necesidade social de coñece-los idiomas europeos e os cooficiais do Estado español, créase polo Decreto 126/1988, do 5 de maio (DOG do 27 de maio), a Escola Oficial de Idiomas de Vigo (Pontevedra) e pola Orde do 9 de xuño de 1988 (DOG do 7 de xullo) autorízase a posta en funcionamento.
Examinado o expediente promovido pola dirección da mencionada escola, polo que solicita a implantación das ensinanzas do idioma castelán, así como os correspondentes informes, e tendo en conta a demanda existente, esta consellería, de conformi
dade co establecido no artigo 1 do Decreto 213/1998, do 10 de xullo (DOG do 23 de xullo) e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la Escola Oficial de Idiomas de Vigo (Pontevedra) a imparti-las ensinanzas correspondentes ó idioma castelán. As ditas ensinanzas implantaranse progresivamente, iniciando o 1º curso no 2002-2003, quedando a configuración do dito centro segundo figura no anexo.
Segundo.-Autoriza-la Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 23 de xullo de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Denominación: Escola Oficial de Idiomas de Vigo.
Código: 36018941.
Idiomas: alemán, castelán, francés, galego, inglés, italiano e portugués.
ORDE do 12 de agosto de 2002 pola que se fixa o prezo de venda ó público da publicación: Notas técnicas sobre la CIE-9-MC, 4ª edición en castellano.
CONSELLERÍA DE SANIDADE — III. OUTRAS DISPOSICIÓNS — 19/09/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 12 de agosto de 2002.
José María Hernández Cochón
Conselleiro de Sanidade
ANEXO I
* Notas técnicas sobre la CIE-9-MC, 4ª edición en castellano: 7,45 euros.
CORRECCIÓN de erros.-Resolución do 6 de maio de 2002, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/09/2002

Advertido erro no anexo I do convenio colectivo publicado no DOG número 94, do 16 de maio de 2002, a comisión paritaria para vixilancia, control
e interpretación do convenio acorda, con data do 14 de xuño de 2002, se proceda a corrixi-lo erro detectado, consistente en que as matronas aparecen no grupo 4 bis de clasificación cando deberían aparecer no grupo 4. Así mesmo, no grupo 4 bis, deberían
figurar fisioterapeutas no lugar onde figuran matronas, polo que é necesario face-la seguinte corrección:
Substituír integramente o anexo I, publicado na páxina 7.239 do devandito diario.